Woord van die week: smeergeldArgieffoto (Foto: Stevepb/Pixabay) Woord: smeergeld Betekenis: Geld wat betaal word om iemand om te koop of onderhands te vergoed vir iets wat onwettig is: Die patologiese laboratoriums is skuldig aan die ontvangs van smeergeld (Rapport, 3 Oktober 2004, 4). Die maatskappyhoof het nie inkomste uit smeergeld wat by die bankrot energiereus ontvang is, aangemeld nie (Beeld, 28 November 2002, 10). VERGELYK OOK: smeerhou (t.o.v. balspele soos tennis en krieket) Betekenis: Hou waarmee ‘n bal met oorgawe en krag geslaan word: ŉ Smeerhou laag oor die net vanaf ‘n afslaan was genoeg om die tennisspeler met die kous oor die kop Amerika toe te stuur (Burger, 8 Julie 1995,16). Hierdie interessante brokkie is aan Maroela Media se Taaltoffie verskaf deur die Woordeboek van die Afrikaanse Taal. Ondersteun gerus hulle Borg ‘n Woord-projek.